જાહેર વક્રતૃત્વ માટે અવાજ ખુબ જ મોટો ભાગ ભજવે છે. તમારો અવાજ સ્પષ્ટ, મધુર અને અસરકારક હોવો જોઇએ. તમારા પ્રવચન પહેલા અતિશય ઠંડુ પીણું અથવા ખૂબ જ તીખા અને ચીકાશવાળા પદાર્થો લેશો નહીં તે તમારા અવાજને નુકશાન પહોંચાડી શકે છે. શક્ય હોય તો પ્રવચન પહેલા મીઠાના પાણીના કોગળા કરી તમારા ગળાને ચોખ્ખું કરો, વ્યાખ્યાન દરમ્યાન તમારા શ્વાસ ઉપર કાબુ રાખો. માઇક ઉપર બોલતા હો તો તમારો શ્વાસ લેવાનો અવાજ બને ત્યાં સુધી સંભળાવવો ના જોઇએ.